《次坦之韵》
宋代·吴则礼

隐侯天下士，早从北山游。
至今华屋处，泪眦婴西州。
予实老且病，闻螘类斗牛。
力不任毛颍，况能佩吴钩。
虫鸣夜复久，试起商声讴。
姑置铁如意，珊瑚为君投。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。